ཉེ་བར་བསྟན་པའི་ཚིག་གོ། བྱི་དོར་བྱ་བ་དང་། བཀྲུ་བ་དང་། ཁ་བསྒྱུར་བ་ཞེས་བྱ་བ་ནི་ལྷུང་བཟེད་ལ་སོགས་པའོ།
ཆག་ཆག་གདབ་པ་དང་། ཕྱག་དར་བྱ་བ་དང་། ཞལ་ཞལ་བྱ་བ་ཞེས་བྱ་བ་ནི། གནས་གང་ལ་སོགས་པའོ། འུ་ཤ་
དང་ཐང་དང་ཐུག་པ་དག་ཏུ་ཞེས་བྱ་བ་ནི་བཟའ་བ་དང་བཏུང་བ་དག་ཏུའོ། བྱ་བའོ་ཞེས་བྱ་བ་ནི། གོང་མ་ཐམས་ཅད་
དང་སྦྱར་བར་བྱའོ། འོག་གི་མདོ་ལས་ལྟ་བུ་ཡང་སྦྱོར་བ་དག་ཡིན་ནོ་ཞེས་འབྱུང་བ་དེ་ནི་འདིར་ཡང་སྦྱར་བར་བྱའོ།
ཆུའི་སྲོལ་དགག་པ་དང་བསལ་བ་དག་ཀྱང་ངོ་ཞེས་བྱ་བ་ནི། ཆུའི་སྲོལ་ཞེས་བྱ་བ་ཡུར་བ་ལ་སོགས་པའི་ཆུའི་ལམ་
དགག་པ་དང་བསལ་བ་དག་བྱ་བ་ལྟ་བུ་ཡང་སྤྱོད་པ་དག་ཡིན་ནོ། ཤིང་དང་གཡེང་བ་དག་གཞུག་པ་དང་དྲང་བ་
དང་བཤལ་བ་དག་ཀྱང་ངོ་ཞེས་བྱ་བ་ནི། ཤིང་ཆུའི་ནང་དུ་གཞུག་པ་དང་ཆུའི་ནང་ཉིད་དུ་དྲང་བ་དང་། ཆུའི་ནང་ནས་
སྐམ་སར་བཤལ་བ་དང་། ཆུ་ལོན་ལ་སོགས་པ་ཆུར་གཡེང་བ་དག་ཆུར་གཞུག་པ་དང་། ཆུའི་ནང་ཉིད་དུ་དྲང་བ་
དང་། ཆུའི་ནང་ནས་སྐམ་སར་བཤལ་བ་དག་བྱ་བ་ལྟ་བུ་ཡང་སྦྱོར་བ་དག་ཡིན་ནོ། ཤིང་དང་གཡེང་བ་ཞེས་སྨོས་པ་
དཔེ་ཙམ་དུ་ཟད་དེ། དེ་ལྟ་བུ་མཐུན་པ་གཞན་དག་ཀྱང་བསྡུའོ། རིམ་པ་གཅིག་པ་ལས་གཞན་པ་སྤུ་ཅན་ལ་སོགས་
པ་བཀྲུ་བ་ཡང་ངོ་ཞེས་བྱ་བ་ནི། རིམ་པ་གཅིག་པ་ལས་གཞན་པ་ཞེས་བྱ་བའི་ཚིག་རྐྱང་ལས་གཞན་པ་སྤུ་ཅན་ལ་
སོགས་པ་བཀྲུ་བ་དག་བྱ་བ་ལྟ་བུ་ཡང་སྦྱོར་བ་དག་ཡིན་ནོ། སོགས་པ་ཞེས་བྱ་བའི་སྒྲས་ནི་གོས་ལྷན་པ་ཅན་ལ་
སོགས་པ་དག་ཀྱང་བསྡུའོ། དེ་ཡང་སྲོག་ཆགས་ཀྱི་ཁམས་ལྷག་པར་མང་བའི་ཆུར་འཁྲུ་བ་ལྟ་བུ་ཡང་སྦྱོར་བ་དག་
ཡིན་ནོ་ཞེས་བྱ་བ་ལ། དེ་ཡང་ཞེས་བྱ་བ་ནི། གོས་རིམ་པ་གཅིག་པ་དེ་ཡང་སྟེ། སྲོག་ཆགས་ཀྱི་ཁམས་ལྷག་པར་
མང་བའི་ཆུར་འཁྲུ་བ་ལྟ་བུ་ཡང་ཞེས་བྱ་བ་རྣམ་པ་དེ་ལྟ་བུ་ཡང་སྦྱོར་བ་དག་ཡིན་ནོ། མཛུབ་མོ་གཉིས་ཀྱིས་རང་གི་
མིག་གཉིས་བཀབ་ལ་མིག་མི་བཙུམས་པར་འདིས་གཞན་རྣམས་ཀྱིས་ཇི་ལྟར་མངོན་པར་འདོད་པའི་རྨི་ལམ་སྟོན་
པར་མཛོད་ཅིག་ཅེས་བཅོམ་ལྡན་འདས་བསྒོམ་པར་བྱའོ། རྨི་ལམ་ངན་པ་ཐམས་ཅད་གཞིག་པ་ལ་ནི་རྡོ་རྗེ་སྲེག་
བླུགས་ཀྱིས་སོ་ཞེས་བྱ་བ་ནི་སྒྲུབ་པ་པོ་གང་གི་ཚེ་རྨི་ལམ་ངན་པ་མཐོང་བ་དེའི་ཚེ། བཅོམ་ལྡན་འདས་ཀྱི་སྦྱོར་བ་
བྱས་ལ། བཅོམ་ལྡན་འདས་མདུན་དུ་སྤྱན་དྲངས་ནས་ཆོ་ག་ཐམས་ཅད་ཇི་ལྟ་བ་བཞིན་དུ་རྗེས་སུ་སྤྱད་ལ། བདག་
ཉིད་རྡོ་རྗེ་སེམས་དཔའ་དྲག་པོ་ཆེན་པོའི་སྐུར་བསམས་ཏེ། ཐབ་ཀྱི་དབུས་སུ་ཡེ་ཤེས་ཀྱི་མེ་ལ་བཅོམ་ལྡན་འདས་
དྲག་པོ་ཆེན་པོའི་ཚུལ་ཅན་རྣམ་པར་བསྒོམས་ནས། རྡོ་རྗེ་བསྡམས་པ་བཅིངས་ཏེ་མཛུབ་མོ་གཉིས་གཞིབས་ཏེ་རྩེ་
མོར་བྱས་ལ། རྨི་ལམ་ངན་པ་ཐམས་ཅད་སྟོན་པར་བྱེད་པའི་སྡིགས་པའི་མཛུབ་མོའི་རྩེ་མོས་བླངས་ལ། བཅོམ་
ལྡན་འདས་ཀྱི་ཞལ་དུ་སྲེག་བླུགས་དབུལ་བའི་ཚུལ་གྱིས་བསྟབ་པར་བྱ་སྟེ། དེ་ལྟ་བུས་ནི་རྨི་ལམ་ངན་པ་ཐམས་
ཅད་འཇིག་པར་འགྱུར་རོ། རྨི་ལམ་བཟང་པོ་ཐམས་ཅད་བསྒྲུབ་པ་དང་། བརྟན་པར་བྱ་བ་ལ་ནི་རྡོ་རྗེ་རྨི་ལམ་གྲུབ་
པས་སོ་ཞེས་བྱ་བ་ནི་རྨི་ལམ་དུ་བདག་ཉིད་བྱང་ཆུབ་ཀྱི་སྙིང་པོར་འགྲོ་བ་དང་། བདུད་བཏུལ་བ་དང་། ཐམས་ཅད་
མཉམ་པ་ཉིད་བྱང་ཆུབ་ཆེན་པོར་མངོན་པར་བྱང་ཆུབ་པ་དང་། ཆོས་ཀྱི་འཁོར་ལོ་བསྐོར་བ་ལ་སོགས་པ་མཐོང་བ་
ནི་རྨི་ལམ་བཟང་པོ་ཐམས་ཅད་དོ། དེ་བསྒྲུབ་པར་བྱ་བ་ནི་རྫོགས་པར་བྱ་བའོ། བརྟན་པར་བྱ་བ་ནི་མི་འགྱུར་བར་བྱ་
བ་སྟེ། གཉིད་ལོག་པ་ནི་རྨི་ལམ་དུ་བྱང་ཆུབ་ཀྱི་སྙིང་པོར་འགྲོ་བ་ལ་སོགས་པ་ཉིད་མཐོང་གི་མི་དགེ་བའི་ལས་ཀྱི་
འབྲས་བུ་གཞན་དག་ནི་མ་ཡིན་པའི་རྡོ་རྗེ་རྨི་ལམ་གྱི་ཕྱག་རྒྱ་གང་ཡིན་པ་དེས་དེར་གྱུར་ཏེ་རྡོ་རྗེ་རྨི་ལམ་གྲུབ་པ་དེས་
རྨི་ལམ་བཟང་པོ་ཐམས་ཅད་གྲུབ་པ་དང་བརྟན་པར་བྱེད་པར་འགྱུར་རོ། དེ་ལྟར་ཀུན་མཁྱེན་རྒྱལ་བའི་དབང་པོ་བུ་
སྟོན་རིན་པོ་ཆེས་མཛད་པའི་འདུལ་བའི་ལས་ཆོག་དྲི་མ་མེད་པའི་ཕྲེང་བ་ལས་ཆོ་ག་འབྲིང་བོ་ཟུར་དུ་བཀོལ་བ་ལས།
རང་ལུགས་རྗེ་གོང་མ་རིམ་བྱོན་གྱི་ཕྱག་ལེན་གྱིས་བརྒྱན་པ་ཤིན་ཏུ་ནག་འགྲོས་བཀླག་ཆོག་མ་འདི་ནི། དེང་དུས་
ཕྱོགས་འདི་དག་ཏུ་སྡོམ་བརྩོན་མཁས་པར་རློམ་པ་ཤིན་ཏུ་མང་ཡང་འདུལ་བའི་ལག་ལེན་གསོ་སྦྱོང་དང་། རབ་བྱུང་
བསྙེན་རྫོགས་སོགས་ཀྱི་སྐབས་ཆ་མེད་ཀྱི་ཡུལ་དུ་རྒྱུས་མེད་འཁྱམས་པ་ལྟ་བུར་རང་བཟོའི་ལག་ལེན་གྱ་མ་དོ་སྣ་
ཚོགས་ཞིག་བྱེད་པར་འདུག་པས་དེ་དག་ལ་ཕན་ཕྱིར་ཚུལ་འདི་ལྟ་བུ་ཞིག་ཅིས་ཀྱང་བྲིས་ཞེས། དྲིན་ཅན་རྩ་བའི་བླ་
མ་འཁོར་ལོའི་མགོན་པོ་རྒྱལ་དབང་དྷརྨ་མ་ཏིའི་ཞལ་སྔ་ནས་ཀྱི་བཀའི་གནང་བ་ཐོབ་པར་བརྟེན། དམ་པ་གང་གི་
ཆོས་དང་ཟང་ཟིང་གི་བཀའ་དྲིན་ཁོ་ནས་འཚོ་བའི་དགེ་སློང་བྱ་བྲལ་བ་ངེས་དོན་རྒྱ་མཚོས་ཀུན་མཁྱེན་མཚོ་སྣ་བ་
དང་། བུ་སྟོན་ཐམས་ཅད་མཁྱེན་པ་སོགས་ཀྱིས་བཀྲལ་བའི་འདུལ་བའི་སྡེ་སྣོད་དཔང་པོར་བཞག་ཅིང་རང་ལུགས་
ཀྱི་ཕྱག་ལེན་མཐོང་རྒྱུད་རྣམས་གཏི་ཐུག་ལུགས་སུ་སྦྱར་ནས་སུག་བྲིས་སུ་བསྟར་བའོ། སོ་བྱང་གི་སྡོམ་པ་འབོག་
ཆོག་མཆོག་གི་འདྲེན་པ་ཞེས་བྱ་བ་བཞུགས་སོ། ན་མོ་རཏྣ་གུ་རུ། རྒྱལ་བ་རྣམས་ཀྱི་བསྟན་པ་ཀུན་གྱི་བབ། འགྲོ་
བའི་བདེ་སྐྱིད་སྒྲུབ་པའི་རྟེན་འབྲེལ་མཆོག ། སྐྱེས་བུ་རྣམས་ཀྱི་བསམ་པ་རྨད་བྱུང་བ། སྡོམ་པ་རིན་པོ་ཆེ་ལ་ཕྱག་
འཚལ་ལོ། དེ་ལ་འདིར་འཇིག་རྟེན་གསུམ་གྱི་མགོན་པོའི་ཕྱག་སྲོལ་བཞིན་སོ་སོར་ཐར་པའི་སྡོམ་པ་འབོག་པ་དང་།
བྱང་ཆུབ་སེམས་དཔའི་སྡོམ་པ་སྦྱིན་པ་གཉིས་ལས། དང་པོ་ལ་སྐྱབས་འགྲོའི་སྡོམ་པ། བསྙེན་གནས་སྡོམ་པ།
དགེ་བསྙེན་སྡོམ་པ་འབོག་པ་བཅས་སོ། དང་པོ་ནི། ཐར་པ་དང་ཐམས་ཅད་མཁྱེན་པ་དོན་དུ་གཉེར་བའི་སྐྱེས་བུ་
དག་གིས། དེས་ནི་སྡུག་བསྔལ་མཐོང་བས་སྤང་བར་བྱ་བའི་ཉོན་མོངས་པ་བཅུ་པོ་འདོད་ཆགས་དང་། ཁོང་ཁྲོ་དང་།
ང་རྒྱལ་དང་། མ་རིག་པ་དང་། ཐེ་ཚོམ་དང་། འཇིག་ཚོགས་ལ་ལྟ་བ་དང་། མཐར་འཛིན་པར་ལྟ་བ་དང་། ལྟ་བ་
དང་། ཚུལ་ཁྲིམས་དང་། བརྟུལ་ཞུགས་མཆོག་ཏུ་འཛིན་པ་དང་། ལོག་པར་ལྟ་བ་སྤོང་ངོ་། དེ་ནི་རྣམ་པར་གྲོལ་བའི་
ལམ་སྟེ། བར་ཆད་མེད་པའི་ཉོན་མོངས་པ་སྤོང་བའི་ཕྱིར་རོ། དེ་ནས་སྡུག་བསྔལ་ལ་ཆོས་ཤེས་པའི་བཟོད་པ་ལ་འོག་
ཏུ་འདོད་པ་ན་སྤྱོད་པའི་སྡུག་བསྔལ་དེ་ཉིད་ལ་ཆོས་ཤེས་པ་སྐྱེ་བ་སྟེ། དེ་ནི་སྡུག་